Ol memba blong komuniti blong Penama Provins bae oli selebretem Provinsol Dei blong olketa long Sarere we i kam namba 16 Septemba, 2017.
Long Port Vila, Praem Minista Charlot Salwai Tabimasmas, bae i givim ofisol toktok folem ofisol prokram blong Penama Dei long Saralana Pak.
Aktiviti blong dei ia, bae i stat wetem wan pared we Vanuatu Mobael Fos bae i lidim stat long Indipendens Pak i ko long taon, maket, Asco Moto mo kasem Saralana pak ples we evri aktiviti blong dei ia bae i tekem ples long hem.
Ol nara aktiviti blong dei ia hemi inkludum wan dibet we topik blong hem oli kolem Respect, United mo Sustainable Panema.
Komiti blong selebreson ia, bae i provaedem pablik lanj mo, musik entatenmen mo ol kastom dans mo majik show.
Komiti blong selebreson i askem evri pipol blong Penama Provins we oli stap long Port Vila blong atendem Penama Dei stat long 8 oklok long moning kasem long safa.
tpi_Latn tpi_Latn tpi_Latn tpi_Latn tpi_Latn tpi_Latn